เดินผ่านร้านนี้หลายครั้งและเคยอ่านรีวิวสาขาอื่นๆแล้วพอจะเตรียมใจได้ว่ามาทานร้านนี้จะได้เจออะไร สรุปคือเหมือนที่หลายๆท่านได้กล่าวไว้ว่าเป็นอาหารเวียดนามขึ้นห้างที่ราคาค่อนข้างสูง เมนูส่วนใหญ่ราคาเริ่มต้น 180 บาท เมนูหม้อไฟ 350 บาท แต่เราให้ผ่านเพราะคุณภาพ ความสดสะอาด รสชาติ และการบริการก็อัพเกรดขึ้นตาม

อาหารเวียดนามที่ทานประจำและต้องสั่งก็คือแหนมเนืองเพราะเป็นคนชอบทานผัก ปกติแหนมเนืองร้านทั่วไปตัวแหนมจะแข็งๆคล้ายลูกชิ้น แล้วเวลาทานกับผักและน้ำจิ้มรสแหนมก็จะโดนกลบหมด แต่ร้านนี้ปรุงรสแหนมและน่ำจิ้มได้เข้มข้น แม้จะทานกับผักเยอะๆแต่รสแหนมก็ยังเด่น

ปากหม้อญวนรสกุ้งก็อร่อย ทานคู่กับน้ำจิ้มหัวไช้เท้าอร่อยมาก มีไส้ผักโขมด้วยเดี๋ยวคราวหน้ามาลอง

แนะนำร้านนี้เหมาะกับมื้อเย็นเพื่อสุขภาพ อาหารจานไม่ใหญ่มาก อิ่มพอดีๆ กินผักเข้าไปเยอะๆ (ขอผักเพิ่มได้ตลอด) แต่ถ้าใครหิวโซมาแนะนำร้านบุฟเฟ่ต์ที่อยู่โดยรอบ